laion/Wikipedia-Exotic huggingface dataset:
2011. aasta Soome parlamendivalimised

2011. aasta Soome parlamendivalimised olid 17. aprillil 2011 toimunud valimised, kus valiti Soome Vabariigi parlamendi (eduskunna) 36. koosseis. Eelhääletamine toimus 6.–12. aprillil ja välismaal 6.–9. aprillil. Riik oli jagatud 15 valimisringkonnaks. Soome parlamendis on 200 liiget, nendest 1 koht kuulub Ahvenamaa autonoomsele läänile. Valimissüsteemiks on võrdeline valimissüsteem. Valimistel sai enim hääli ja kõige rohkem kohti Rahvuslik Koonderakond, kuid valimiste suurimad võitjad olid Põlissoomlased, kes said 39 kohta varasema 5 asemel. Senine peaministripartei Soome Keskerakond sai parteidest alles 4. tulemuse ja kaotas eduskunnas 16 kohta. http://www.vaalit.fi/14739.htm
Bergi vald

Bergi vald on 2. järgu haldusüksus Rootsis Jämtlandi läänis. Piirneb läänes Norraga. Bergi valla keskus on Svenstavik. Valla pindala on 6184 km² ning 2010. aastal elas seal 7400 inimest. Suurem osa vallast jääb Skandinaavia mäestikku. Kõrgeim tipp on 1796 m kõrgune Helagsfjället. Vallas asub Storsjöni lõunaosa. Valla koduleht
Bergi vald (Norra)

Bergi vald oli 2. järgu haldusüksus (vald) Norras Tromsi maakonnas. Ta asus Senja saarel. Bergi valla keskus on Skaland. Valla pindala on 294 km² ning 2010. aastal elas seal 915 inimest. Suurim asula on Senjahopen. 2020. aastal liideti Bergi vald Senja vallaga. Befolkning, 1. januar 2016
Härjedaleni vald

Härjedaleni vald on 2. järgu haldusüksus Rootsis Jämtlandi läänis. Piirneb läänes Norraga. Härjedaleni valla keskus on Sveg. Valla pindala on 11 935 km² ning 2010. aastal elas seal 10 400 inimest. Vald on nime saanud Härjedaleni maakonna järgi, millest suurem osa jääb valla piiridesse. Valla koduleht Härjedalens Kulturcentrum (inglise keeles)
Fenotüüp

Fenotüüp on indiviidi füsioloogiliste, morfoloogiliste keemiliste, käitumislike, arenguliste ja ehituslike tunnuste vaadeldav kogum. Fenotüüp kujuneb organismi arengus (mida nimetatakse fenogeneesiks) genotüübis sisalduva info realiseerumise tulemusena, milles omab olulist rolli ka ümbritsev keskkond ja selle tingimused. Terminit "fenotüüp" kasutas esimest korda 1909. aastal taani bioloog Wilhelm Johannsen. Kitsamas mõistes on fenotüüp üksiku uuritava tunnuse ilmetüüp (variant, seisund). Fenotüübi seletuse skemaatiliselt võiks välja näha selline: genotüüp + keskkond → fenotüüp  Pikemalt artiklis Fenotüübiline muutlikkus Fenotüübiline muutlikkus võib olla tingitud genotüüpilistest erinevustest või modifikatsioonidest. Genotüüp Molekulaarbioloogia ja geneetika mõistete loend Viikmaa, M. Klassikalise geneetika leksikon. Vaadatud 30.12.2010. .
Ringrada

Ringrada on ringina kulgev (spordi)rada (nt staadionil); suletud joonena kulgev kurviline, tõusude ja langustega moto‑ ja autospordirada. Pirita-Kose-Kloostrimetsa ringrada
Limoges

Limoges [limoož] on linn Prantsusmaal, Haute-Vienne'i departemangu ja endise Limousini piirkonna keskus. Linna territoorium asub 209–431 meetri kõrgusel üle merepinna. Hrodna, Valgevene (1982) Plzeň, Tšehhi (1987) Fürth, Saksamaa (1992) Charlotte, Ameerika Ühendriigid (1992) Seto, Jaapan (2003) Icheon, Korea Vabariik (2015) Populations légales 2021
Ardèche'i departemang

Ardèche'i departemang on 2. järgu haldusüksus (departemang) Prantsusmaal Auvergne-Rhône-Alpesi piirkonnas. Departemangu keskus on Privas. 2015. aastani kuulus departemang Rhône-Alpesi piirkonda. Ardèche'i departemangu haldusüksuste loend Ardèche'i jõgi Populations légales 2021
Šaakal (täpsustus)

Šaakal (Canis aureus) on loomaliik. Šaakaliteks nimetatakse ka vöötšaakaleid, šabrakkšaakaleid ja etioopia hunte. 1963. aasta Frederick Forsyth-i raamatu kohta vaata Šaakali päev 1973. aasta filmi kohta vaata Šaakali päev (film 1973) 1997. aasta filmi kohta vaata Šaakal (film 1997)
Haute-Vienne'i departemang

Haute-Vienne'i departemang on 2. järgu haldusüksus (departemang) Prantsusmaal Nouvelle-Aquitaine'i piirkonnas. Departemangu keskus ja suurim linn on Limoges. Teiste linnade elanike arv ei ületa 20 000. Haute-Vienne'i departemangus asuvast Chéonnaci vallast saab alguse Charente'i jõgi. Naaberdepartemangud on Creuse'i, Corrèze'i, Dordogne'i, Charente'i, Vienne'i ja Indre'i departemang. Departemang jaguneb poliitiliselt: Haute-Vienne'i departemangu haldusüksuste loend Populations légales 2021
Kukkur

"Kukkur" on mitmetähenduslik sõna. Kukkur on rahakott koos rahaga. Kukkur on nahatasku poegade hoidmiseks kängurutel ja mõnel teisel loomal. Kukkur on vilja tüüp.
Düsmenorröa

Düsmenorröa ehk valulik menstruatsioon on haiguslik seisund, mil menstruatsiooniga kaasub tugev valu, mille tõttu naise toimetulek olulisel määral häirub. Düsmenorröad klassifitseeritakse RHK-10 järgi koodidega N94.4, N94.5, N94.6.
Kalev Kuljus

Kalev Kuljus (sündinud 18. juunil 1975 Tallinnas) on eesti oboemängija, orkestrant, pedagoog. 2001 Eesti Kultuurkapitali helikunsti sihtkapitali aastapreemia (silmapaistev tegevus interpreedina ja võit konkursil "Praha kevad") 2004 Valgetähe V klassi teenetemärk Eesti riiklike teenetemärkide kavaleride andmebaas presidendi kantselei kodulehel (president.ee). Sissekanne EMIK-i saidil
Oise'i departemang

Oise'i departemang on 2. järgu haldusüksus (departemang) Prantsusmaal Hauts-de-France'i piirkonnas Pariisist põhja pool. Naaberdepartemangud on Somme'i, Aisne'i, Seine-et-Marne'i, Val-d'Oise'i, Eure'i ja Seine-Maritime'i departemang. Departemang on nime saanud Oise'i jõe järgi. 2015. aastani kuulus departemang Picardie piirkonda. Departemang jaguneb halduslikult: Oise'i departemangu haldusüksuste loetelu Populations légales 2021
Martin Kuuskmann

Martin Kuuskmann (sündinud 21. aprillil 1971) on eesti fagotimängija. "The Path of Mantra" (koos Peeter Vähi ja Drikung Kagyu munkadega), 2002 Erdenklang, 21902 "Nonstop" (koos Kristjan Randaluga), 2010 Estonian Record Productions, 2209 ERP "Bassoon Concertos" (koos Northwest Sinfonia ja Tallinna Kammerorkestriga), 2015 Estonian Record Productions, ERP 8215 2011 Eesti Kultuurkapitali helikunsti sihtkapitali aastapreemia (särav loominguline aasta) Sissekanne EMIK-i saidil Martin Kuuskmann ERPi kodulehel 8. mai 2017, 09:31, Rainer Sternfeld, Martin Kuuskmann – maailma tippu jõudnud fagotivirtuoos, kes mõtleb nagu laulja, Memokraat
Silver Ainomäe

Silver Ainomäe (sündinud 21. jaanuaril 1982) on eesti tšellist. 1988. aastal alustas ta tšelloõpinguid Tallinna Muusikakeskkoolis Laine Leichteri juhendamisel. Aastatel 1994–2000 õppis ta Helsingi Sibeliuse Akadeemia noorte osakonnas. Sissekanne EMIK-i saidil
Indrek Leivategija

Indrek Leivategija (sündinud 28. juunil 1986) on eesti tšellist. Ta lõpetas 2005. aastal Heino Elleri nimelise Muusikakooli Reet Metsa tšelloklassis. Seejärel õppis ta aasta Eesti Muusika- ja Teatriakadeemias Henry-David Varema juures ning jätkab õpinguid Müncheni Muusika- ja Teatriakadeemia magistrantuuris professor Wen-Sinn Yangi tšelloklassis. Selle kõrval on ta alates 2011. aasta sügisest ka Itaalias Fiesole Muusikakoolis Natalia Gutmani õpilane. Indrek Leivategija on osalenud meistrikursustel ja konkurssidel nii Eestis kui ka võõrsil ning pälvinud preemiaid, kontserte ja salvestisi (Eesti Rahvusringhäälingule, Baieri Ringhäälingule, Saksa Raadiole). Aastatel 2008–2010 töötas ta Baieri Ringhäälingu orkestris (Symphonieorchester des Bayerischen Rundfunks) ning on praegu vabakutselisena seotud mitme Saksamaa tipporkestriga. Indrek Leivategija on käinud kontserdireisidel Taanis, Soomes ja Saksamaal, osalenud Vanemuise ja Estonia teatri orkestrite ning ERSO töös. Tema ema Kadri Leivategija on 2001. aastast Heino Elleri Muusikakooli direktor, tema isa Andres Leivategija on sama kooli viiuli- ja vioolaõpetaja. Päring inforegister.ee andmebaasis[alaline kõdulink] "Noore tšellisti edutee jätkub" Tartu Postimees, 8. juuni 2010 Keelpillikvartett TETRARCHI Eesti Kontsert (vaadatud 3. veebruar 2012) "Hannaliisa Uusma esitles kallimat " Kroonika, 24. märts 2009
Mati Lukk

Mati Lukk (sündinud 9. aprillil 1961) on eesti kontrabassimängija. Ta on ERSO kontrabassirühma kontsertmeister. 2002 Eesti Kultuurkapitali helikunsti sihtkapitali aastapreemia (edukas kontserttegevus 2002. aastal) Delta külaline. Mati Lukk. Klassikaraadio, 28. märts 2011 (pikkus 27 minutit)
Opiaat-retseptorid

Opiaat-retseptorid on rühm G-valguga seotud retseptorite hulka kuuluvaid retseptoreid, mille ligandid on opiaadid.
Toni Tecuceanu

Aurelian-Antonio Tecuceanu (13. jaanuar 1972 – 5. jaanuar 2010) oli rumeenia näitleja.
Yonne'i departemang

Yonne [jon] on 2. järgu haldusüksus (departemang) Prantsusmaal Bourgogne-Franche-Comté piirkonnas. See on saanud nime Yonne'i jõe järgi. 2015. aastani kuulus departemang Burgundia piirkonda. Departemang jaguneb halduslikult järgmisteks ringkondadeks: Populations légales 2021
Antagonist

Antagonist (kr sõnadest antagōnistēs 'vastuseisja', mis sõnast antagōnizomai 'võitlen vastu') on millegi vastane, vastuseisja. Sõna on kasutusel ka terminina: Antagonist on farmakoloogias vastandtoimega aine. Antagonist on anatoomias vastandtoimega lihas. Antagonist on kirjanduses vastandtegelaskuju. ... Antagonism
Aleksei Polujan

Aleksei Polujan (vene Алексей Владимирович Полуян; 4. aprill 1965 Leningrad – 8. jaanuar 2010) oli vene teatri- ja filminäitleja. Aleksei Polujan mängis peaosa filmis "Last 200" (vene keeles "Груз 200").
Nadežda Samsonova

Nadežda Samsonova (vene Надежда Васильевна Самсонова; 26. aprill 1924 Kiiev – 9. jaanuar 2010 Moskva) oli vene teatri- ja filminäitleja.
Mas‘ūd ‘Alī Moḩammadī

Mas‘ūd ‘Alī Moḩammadī (pärsia keeles مسعود علی‌محمدی; u 1960 – 12. jaanuar 2010, Teheran) oli Iraani füüsik. Ta tegeles kvantväljateooria ja elementaarosakeste füüsikaga ning oli Teherani Ülikooli elementaarosakeste füüsika professor. Ta mõrvati oma maja ees, kui ta oli teel ülikooli.
Éric Rohmer

Éric Rohmer (õieti Jean-Marie Schérer; 20. märts 1920 Nancy – 11. jaanuar 2010 Pariis) oli prantsuse filmilavastaja ja filmikriitik. Éric Rohmer oli prantsuse filmikunsti nn uue laine esindaja. Veneetsia filmifestivali auhind Kuldlõvi 1986. aastal filmi "Le rayon vert" eest FIPRESCI auhind filmi "Le rayon vert" eest Elutöö Kuldlõvi 2001. aastal Berliini filmifestivali auhind parima lavastaja hõbekaru 1967. aastal filmi "La Collectionneuse" eest parima lavastaja hõbekaru 1983. aastal filmi "Pauline à la plage" eest FIPRESCI auhind 1983. aastal filmi "Pauline à la plage" eest Éric Rohmer andmekogus IMDb (inglise)
Daniel Bensaïd

Daniel Bensaïd (25. märts 1946 Toulouse – 12. jaanuar 2010) oli Prantsusmaa marksistlik filosoof ja trotskistlik poliitik. Ta oli üks 1968. aasta üliõpilasrahutuste üks tuntumaid tegelasi, õppides ülikoolis Paris X Nanterre. Tema isa oli Alžeeriast pärit juut. Ta oli Prantsuse Kommunistliku Partei liige, kuid heideti sealt 1965 trotskistlike vaadete tõttu välja. 1968. aastal aitas ta koos rajada Daniel Cohn-Benditiga rajada 22. Märtsi Liikumise, mille kaasaosalusel puhkesid mai ja juuni üliõpilasrahutused. Ta pidas üliõpilastele kõnesid. Ta oli üks Revolutsioonilise Kommunistliku Liiga ja Neljanda Internatsionaali juhte. Ta oli Université Paris VIII filosoofiaprofessor. Ta põdes 16 aastat AIDSi ning suri AIDSiravimite kõrvaltoimena tekkinud vähki. Nekroloog Guardianis Artiklid saidil marxists.org
Vee kloorimine

Kloorimine ehk kloreerimine on veepuhastuses kasutatav võte, mille käigus veele lisatakse selle desinfitseerimiseks kloori. Sellist vett nimetatakse klooritud veeks. Klooritud vesi Kloorivesi Osoneerimine
Tõnu Puu

Tõnu Puu (25. september 1936 – 11. juuli 2020) oli eesti päritolu rootsi majandusteadlane. Ta oli Umeå Ülikoolis professor. Puu, Tõnu 2010. On the economics of increasing complexity: With some special focus on culture. Journal of Economic Behavior & Organization 75: 59–68. 2015. Kunst, teadus ja majandus: ajalooline uurimisretk. (Swedbanki raamatusari.) Tema endine abikaasa Gertrud Puu on bioloog, kes on kaitsnud doktoriväitekirja Umeå Ülikoolis organismide ööpäevarütmidest (1977). In Memorium: Tönu Puu (1936-2020) Arvustus Vaba Eestlane 1. veebr. 1977, lk. 1. Koduleht
Naltrindool

Naltrindool on δ-opiaat-retseptorite kõrge selektiivsusega antagonist, mida tänapäeval ravimina veel ei kasutata.
Khalīfah at-Tillīsī

Khalīfah Muḩammad at-Tillīsī (9. mai 1930 Tripoli – 13. jaanuar 2010 Tripoli) oli Liibüa ajaloolane, tõlkija ning keeleteadlane ja poliitik ning diplomaat. Ta oli 1962. aastast Liibüa parlamendi peaminister, 1965–1967 Ḩusayn Māziqi valitsuse informatsiooniminister ja 1967–1969 Liibüa suursaadik Marokos.
Geoinformaatika

Geoinformaatika on teadusharu, tehnoloogia ja rakendus, mis tegeleb geoinfosüsteemide teadusliku põhjendamise, projekteerimise, loomise ja kasutamisega, geoinformaatika tehnoloogiate väljatöötamise ning praktilistel ja teaduslikel eesmärkidel geoinfosüsteemide rakendamisega. Geomaatika Hanno Kuus, Peep Krusberg, Raivo Rebane. Geoinformaatika standardid. Ülevaade Eesti Geoinformaatika Seltsi leht Facebookis Teaduse helisõnastik: Geoinformaatika (Tõnu Oja) – ERR Teadus, 02. detsember 2010
Fichtelgebirge

Fichtelgebirge (tšehhi Smrčiny) on mäestik Euroopas Tšehhi massiivi lääneosas Tšehhi ja Saksamaa piiril. Piirneb loodes Frangi metsaga, kirdes Maagimäestikuga ja lõunas Böömi metsaga. Kõrgus kuni 1053 meetrit.
Isamu Tanonaka

Isamu Tanonaka (jaapani keeles 田の中 勇 Tanonaka Isamu; 19. juuli 1932 – 13. jaanuar 2010) oli jaapani näitleja. Ta oli seiyū (tegi animafilmide dublaaži).
Marshall Warren Nirenberg

Marshall Warren Nirenberg (10. aprill 1927 – 15. jaanuar 2010) oli USA biokeemik ja geneetik. Ta jagas 1968 Har Gobind Khorana ja Robert W. Holleyga Nobeli füsioloogia- või meditsiiniauhinda geneetilise koodi dešifreerimise ning valgusünteesi kirjeldamise eest.  Pikemalt artiklis Nirenbergi ja Matthaei katse  Pikemalt artiklis Nirenbergi ja Lederi katse Nirenberg asus 1959 koos Heinrich J. Matthaeiga uurima, kuidas DNA juhib valkude ekspresseerumist ja millist osa etendab selles RNA. Nad valmistasid ainult uratsiilist kokku pandud RNA ning paigutasid selle rakuvabasse soolekepikese ekstrakti, mis sisaldas DNA-d, RNA-d, ribosoome ja muud valgusünteesiks vajalikku. Nad lisasid DNA-d lõhustuvat DNaasi, nii et ei saaks moodustuda muid valke kui see, mis tulenes nende kunstlikust RNA-st. Seejärel lisasid nad ekstraktile ühe radioaktiivselt märgitud aminohappe, jättes ülejäänud aminohapped märkimata; eri proovides märgiti erinev aminohape. Radioaktiivselt märgitud fenüülalaniiniga proovis tekkis radioaktiivne valk. Nii leiti geneetilise koodi esimene koodon (kolme uratsiili ahelale vastab fenüülalaniin) ning tõendati informatsiooni-RNA. Augustis 1961 tegi Nirenberg Moskval rahvusvahelisel biokeemia kongressil tulemusest sektsiooniettekande. Francis Crick veenis konverentsi korraldajaid kavandama järgmiseks päevaks kordusettekanne plenaaristungil. Tema töö äratas suurt tähelepanu. Samal konverentsil kuulis Nirenbergi saavutustest Eesti molekulaarbioloogia rajaja Artur Lind. Mõne aasta jooksul korraldas Nirenberg katsed ka adenosiini ja tsütosiiniga; selgus, et kolme adenosiini ahel kodeerib lüsiini ning kolme tsütosiini ahel proliini. Järgmine suur läbimurre oli Nirenbergi ja Lederi katse: koos Philip Lederiga töötati välja meetod geneetilise koodi määramiseks transpordi-RNA tükkidel. See kiirendas koodonite määramist; sel meetodil tehti kindlaks 50 koodonit. Khorana katsed kinnitasid neid tulemusi ja viisid geneetilise koodi dešifreerimise lõpule. 1964 – National Medal of Science 1965 – valiti Ameerika Kunstide ja Teaduste Akadeemia liikmeks 1966 – valiti Leopoldina liikmeks 1967 – valiti USA Rahvusliku Teaduste Akadeemia liikmeks 1968 – Nobeli füsioloogia- või meditsiiniauhind 1971 – valiti USA Meditsiiniakadeemia liikmeks 2001 – valiti Ameerika Filosoofiaseltsi liikmeks C. Thomas Caskey (2010). Obituary: Marshall Nirenberg (1927–2010) Nature, 464, 44 Margus Maidla: "Ruum, kus sündis Eesti molekulaarbioloogia" Sirp, 14. oktoober 2016 Nekroloog New York Timesis
Jakobson

Jakobson on perekonnanimi. Eestis oli 2019. aasta 1. jaanuari seisuga on perekonnanimi Jakobson 510 mehel ja 561 naisel. Perekonnanimede levikult oli Jakobson meeste puhul 60. ja naiste puhul 57. kohal. Nimi on levinuim Viljandi maakonnas, kus neid oli 10 000 elaniku kohta 20,37. Selle kandjate seas on ja on olnud: Adam Jakobson, eesti koolmeister ja haritlane August Jakobson, eesti kirjanik ja Eesti NSV riigitegelane August Jakobson, sõjaväelane Carl Robert Jakobson, eesti ärkamisaja tegelane Idel Jakobson, NKVD julgeolekutöötaja Maarja Jakobson, eesti näitleja Max Jakobson, Soome poliitik ja publitsist Peeter Jakobson, eesti kirjanik Roman Jakobson, keeleteadlane ja semiootik Toomas Jakobson, eesti rahvusliku liikumise juht Tallinnas Jakobsonideks kutsuti ka Eesti viiesajakrooniseid rahatähti, millel on kujutatud Carl Robert Jakobson. "Arhiivikoopia". Originaali arhiivikoopia seisuga 12. august 2019. Vaadatud 12. augustil 2019.{{netiviide}}: CS1 hooldus: arhiivikoopia kasutusel pealkirjana (link)
Bulat Okudžava

Bulat Okudžava [bul'at okudž'ava] (Булат Шалвович Окуджава; 9. mai 1924 Moskva – 12. juuni 1997 Pariis) oli gruusia-armeenia päritolu vene keeles esinev luuletaja, helilooja, lauluesitaja ning kirjanik. Tema isa oli Gruusiast pärit nõukogude parteitegelane Šalva Okudžava, keda suure terrori ajal ebaseaduslikult represseeriti. Ema Ašhen Nalbanjan oli armeenlane. Onu Vladimir Okudžava oli anarhistlik terrorist, kes pärast ebaõnnestunud atentaati Kutaisi kubernerile põgenes Šveitsi ja naasis sealt Venemaale 1917. aastal samas vagunis koos Lenini, Zinovjevi ja teiste tähtsate bolševikega. Okudžava oli kaks korda abielus. Tema esimene abikaasa Galina Smoljaninova (1926–1965) suri südamepuudulikkuse tagajärjel. Neil olid poeg Igor Okudžava (1954–1997) ja tütar, kes suri väikelapsena. Teise abikaasa, Olga Artsimovitšiga on neil 1964. aastal sündinud poeg Bulat (ehk Anton), kellest sai samuti muusik. Okudžava kirjutas 1993. aastal alla 42 kirjale. Ta mõistis ka hukka sõja Tšetšeenias. Jaanuaris 1996 kuulus ta kultuuritegelaste hulka, kes saatsid Venemaa juhtkonnale palve lõpetada sõda ja lahendada konflikt läbirääkimistega. 1984 Rahvaste sõpruse orden Esteetika ja Vabade Kunstide Sõltumatu Akadeemia (Moskva) liige 1994 Vene Booker "Vaene Avrossimov" (Бедный Авросимов; romaan). Vene keelest tõlkinud Otto Samma. Eesti Raamat, Tallinn 1971, 296 lk "Diletantide teekond" (Путешествие дилетантов; ajalooline romaan). Tõlkinud Otto Samma. Eesti Raamat, Tallinn 1979, 304 lk "Diletantide teekond. 2: eruporutšik Amiran Amilahvari ülestähendused" (raamat sisaldab ka: Pavel Štšegolev, "Armastus raveliinis"). Tõlkinud Lembe Hiedel. Eesti Raamat, Tallinn 1981, 262 lk Vaapo Vaher, Kitarriga kiilaspea – Sirp 20. jaanuar 2006, nr 3, lk 17
Arbat

Arbat on tänav Moskva kesklinnas, üks Moskva vanimaid tänavaid. Tänav on ligikaudu 1,2 km pikkune.
Francisco de Orellana

Francisco de Orellana (1505 või 1511 Trujillo – 1546) oli hispaania maadeavastaja ja konkistadoor (adelantado), Amazonase uurija. Ta oli esimene eurooplane, kes läbis Amazonase lähtest suudmeni.
Aafrika vabastamise päev

Aafrika vabastamise päev on ÜRO otsusega kuulutatud tähtpäev, mis esialgu oli 15. aprill ning märkis esimese Pan-Aafrika konverentsi toimumist 1958. aastal. 1963. aasta 25. mail, Aafrika Ühtsuse Organisatsiooni asutamisel Addis Abebas toimunud I Aafrika maade ja valitsuste konverentsil tõsteti Aafrika vabastamise päev 25. maile.
Macy Gray

Macy Gray (sünninimi Natalie Renee McIntyre; sündinud 6. septembril 1967) on USA laulja.
Adelantado

Adelantado (hispaania keeles adelantado "esmaavastaja") oli koloniaalses Hispaanias konkistadoori tiitel. Teda suunas kuningas Hispaania valdustest välja maade uurimiseks ja vallutamiseks. Esimesed adelantadod oli Christoph Kolumbuse sugulased – vend Bartolomeo ja poeg Diego. Bimini saare adelantadoks oli Juan Ponce de León, lõunamerede – Vasco Núñez de Balboa, Maluku saarte – Fernão de Magalhães, Peruu – Francisco Pizarro y González, Tšiili – Diego de Almagro, Põhja-Ameerika – Hernando de Soto, Florida poolsaare – Pedro Menéndez de Avilés, Filipiinide – Miguel López de Legazpi.
Karsti platoo

Karsti platoo (sloveeni keeles Kras, itaalia keeles Carso, saksa keeles Karst) on lubjakivist koosnev piiriäärne platoo Sloveenia edelaosas ja Itaalia kirdeosas. See paikneb Vipava oru, orgu ümbritsevate madalamate küngaste, Brkini küngaste läänepoolseima osa, Istria põhjaosa ja Trieste lahe vahel. Platoo läänenõlv märgib ka traditsioonilist etnilist piiri itaallaste ja sloveenide vahel. Karsti platoo järgi on saanud nimetuse karst, seetõttu nimetatakse seda klassikaliseks karstiks. Karsti platoosse on uuristunud Škocjani koopad.
Sato Kilman

Meltek Sato Kilman Livtuvanu (sündinud 30. detsembril 1957) on Vanuatu poliitik. Ta on mitu korda olnud peaministri ametis. Ta on Rahva Edupartei esimees. Detsembrist 2004 kuni juulini 2007 oli ta Vanuatu välisminister. Samas ametis oli ta uuesti maist 2014 juunini 2015. Sato Kilman sai peaministriks pärast seda, kui parlament Edward Natapeile umbusaldust avaldas. 2. detsembril 2010 valiti ta peaministriks. 24. aprillil 2011 kuulutati uueks peaministriks Serge Vohor, kes sai parlamendis 26 poolthäält 52-st, kuid 13. mail 2011 tühistas kohus valimistulemuse, sest valituks osutumiseks läheb tarvis 27 häält. Sato Kilmani volitused taastati. 16. juunil 2011 kuulutas ülemkohus Kilmani valimise parlamendis kehtetuks, sest rikuti salajase valimise põhimõtet. 26. juunil 2011 parlamendis toimunud hääletusel valiti Sato Kilman uuesti peaministriks. Ta jäi sellesse ametisse kuni 23. märtsini 2013. 11. juunist 2015 kuni 11. veebruarini 2016 oli ta uuesti peaminister.
‘Uday Şaddām Ḩusayn at-Tikritī

‘Uday Şaddām Ḩusayn at-Tikritī (عدي صدام حسين التكريتي; 18. juuni 1964 Bagdad – 22. juuli 2003 Mosul) oli Iraagi presidendi Şaddām Ḩusayni ja tema esimese abikaasa Sājidah Ţalfāḩi vanim poeg. Teda peeti mõnda aega Şaddām Ḩusayni tõenäoliseks järglaseks Iraagi riigijuhina. Ta juhtis Iraagi Rahvuslikku Olümpiakomiteed ja 1995–1996 relvastatud organisatsiooni Fidā'īyū Şaddām. ‘Uday Şaddām andis välja ajalehte Bābil ja tema juhtimisel töötas noorteraadio. ‘Uday Şaddāmi ohjeldamatu käitumise pärast, eelkõige sellepärast, et ta mõrvas 1988. aastal Şaddām Ḩusayni lemmikihukaitsja ning toidumaitsja Kamel Hana Gegeo, otsustas isa teha oma järglaseks hoopis tema venna Quşay Şaddām Ḩusayn at-Tikritī. Selle mõrva eest laskis isa ta vangi panna ja surma mõista ning mõne aja pärast pagendas ta Šveitsi, kust ta 1990. aastal kakluste pärast välja saadeti. Talle omistatakse palju kuritegusid, sealhulgas vägistamisi, piinamisi ja tapmisi. Ta tapeti mitmetunnises tulevahetuses USA eriüksuslastega.
Adria

Adria on linn Itaalias Veneto maakonnas Rovigo provintsis. Tänapäeval asub linn Po jõe suudme lähedal 22 km kaugusel merest. Adria oli venetite asutatud linn, mis läks 6. sajandil eKr etruskide kontrolli alla. Etruskid ehitasid linna kanalid ja sadama. Hiljem rajasid linna Aíginast pärit kreeklased ja 4. sajandi alguses eKr Sürakuusa türann Dionysios I oma koloonia. 2. sajandil eKr sai Adriast Rooma munitsiipium. Roomlaste valitsusajal kaotas linn oma tähtsuse ja jäi jõesetete ladestumise tõttu üha kaugemale merest. Superficie di Comuni Province e Regioni italiane al 9 ottobre 2011, vaadatud 16.03.2019. https://demo.istat.it/?l=it Adria ametlik koduleht itaalia keeles
Bruce Golding

Orette Bruce Golding (sündinud 5. detsembril 1947) on Jamaica poliitik, 11. septembrist 2007 kuni 23. oktoobrini 2011 Jamaica peaminister. Ta lõpetas Lääne-India Ülikooli majandusteaduse alal aastal 1966. Jaanuarist 2005 kuni sügiseni 2011 oli ta Jamaica Tööpartei juht. Septembris 2011 teatas Golding, et ei kavatse novembris peetaval parteikonverentsil enam erakonna esimeheks kandideerida ning lahkub pärast uue esimehe valimist ka peaministri ametist.
Mikko Rimminen

Mikko Rimminen (sündinud 8. mail 1975 Helsingis) on soome kirjanik. Temalt on ilmunud kaks luulekogu ja kolm romaani. Romaani "Nenäpäivä" eest sai ta aastal 2010 Finlandia kirjandusauhinna. Tutvustus kirjastuse kodulehel